Garters en Bouquets | Die Joernaal van Kaalvoet
Die Republiek van Kaalvoet »
Garters en Bouquets
Ek en die band het nou van laas Saterdag 'n splinternuwe nering, en dit het net gearriveer een oggend. Ons nou weddingsingers. Ons moes al in die verlede jam by moet-troues, maar gewone troues is nogal iets anders. By moettroues speel ons en almal raak gewyn en dan is die paartie oor. By regte troues moes ons die bruid loop sien voor die tyd, en mooi aantrek en alles (skoon jeans en kraaghemde). Ons mag ook niks vulgat tunes sing nie (sy's die kind wat ougat is, en hou van ougat maak, sy die meisie by die skool wat al die ouens smaak, dikazzins 2008). Dis glo onvanpas of iets in die lyn. Mens moet ook forever young of halleluja speel as hulle inloop.
Die res van 'n regte troue is nogal lekker. Ons was amptelik op die gastelys, so ons mag van die fabcy trouewyn gedirnk het, en van die fancy trouekos gedrink het. Ons moes ook met die bruid dans en shots drink saam met die moeder van die bruid, al die gewone goed wat van rockstars-g0ne-weddingsingers verwag word.
Anyway, laataand toe die gooi seremonie plaasvind gaan staan ons respekvol eenkant, want rockstars is mos nie die troutipe nie, so war sal ons nou anyway met die blomme of 'n kousband wil maak?
Ek en Jonsie was besig om te wonder hoe lank dit die bruidegom gaan vat om al daai knopies los te kry, toe die bruid daai bossie blomme so skeef gooi dat hy voor my land. En ek is mos 'n plaaskind met maniere, en ek gee hom vir die naaste meisie aan. Dit was Jonsie wat my toe daarop wys dat ek tegnies die blomme gevang het.
Nou, 'n man verkeer mos in skok na so ervaring. Ek het instinktief begin rondkyk vir manne met stywe wit broeke en uitstaanpinkies, met die tipe goed weet jy nooit.
Nou glo my vry, maar minder as twee slukke wyn later, vang ek die kousband ook, op 'n soortgelyke wyse. Nou vra ek jou, wat nou?z
Posted in Die Rock&Roll highway | 5 Kommentaar
op Oktober 6, 2009 at 9:06 vm | Antwoord Girl van die Suburbs
Hmmmm…. Dalkies gaan kitaarman vrou vang?
op Oktober 6, 2009 at 12:57 nm | Antwoord mnr.muller
Jy moet maar trou bly aan jouself.
op Oktober 6, 2009 at 3:05 nm | Antwoord Sonkind
Tegnies gaan jy nooit trou nie, want jy is met jouself getroud 😆
op Oktober 6, 2009 at 11:32 nm | Antwoord Girl van die Suburbs
Ha…Ha… Dit is nou raakvat daai Son! 😛
op Oktober 6, 2009 at 9:09 nm | Antwoord Sigeuner
En die Highway? Jy sal mos nooit die ring nou gaan terugvra nie. Gooi die blomme eendag op die N1 as julle weer oppad is na julle band se nuwe job.